'n Kollega se onbeskoftheid kan 'n aansienlike invloed op verhoudings ver van die werkplek hê, volgens 'n studie deur Baylor Universiteit wat aanlyn in die Journal of Organizational Behavior gepubliseer is.
Bevindings dui aan dat stres wat deur onbeleefdheid veroorsaak word so intens kan wees dat dit aan die einde van die dag deur die werker "saam huis toe" geneem word en 'n nadelige uitwerking op die werker se familie en metgesel kan hê, wat die stres op hul beurt met húlle saamneem.
"Anders as die studie oor die uitwerking van onhoflikheid by die werk, is die studie van die impak daarvan op die familie nog in sy kinderskoene. Hierdie bevindings beklemtoon egter die konsep dat organisasies die verreikende gevolge van onbeleefdheid deur medewerkers moet besef, asook die impak daarvan op werknemers en hulle families," sê Ferguson.